**«Ֆրանկոֆոնիա»** (ֆր.՝ Francofonia), ֆրանսիական վավերագրական-խաղարկային ֆիլմ` նկարահանված Ալեքսանդր Սոկուրովի կողմից։ Ֆիլմի պրեմիերան կայացել է Վենետիկյան կինոփառատոնի ժամանակ 2015 թվականին։

Սյուժեի հիմքում ընկած է Լուվրը նացիստների կողմից Ֆրանսիայի օկուպացիայի ժամանակ և Ֆրանսիայի պետական թանգարանների հավաքածուների փրկությունը թալանից։

Կինոնկարի կոնցեպցիան
--------------------

Ֆիլմն իրենից ներկայացնում է վավերագրական և խաղարկային կինոյի խառնուրդ՝ համակարգչային գրաֆիկայի կիրառմամբ, լուսանկարների և խռոնիկայի ցուցադրությամբ, պատմական և հորինված դեպքերի վերականգմամբ դերասանների խաղի և պատկերների հնեցված մշակման միջոցով։ Հաճախ տեսա- և ձայնաշարքերը չեն համապատասխանում միմյանց, օրինակ որոշ տեսարաններում հնչում են ձայներ և լսվում են հերոսների ձայները, որոնք ավելի վաղ հայտնվել էին զուգահեռ էպիզոդներում։ Նաև անցյալի պերսոնաժները հայտվում են ոչ իրենց ժամանակաշրջանում, ինչը բնորոշ է Սոկուրովի մեկ ուրիշ «թանգարանային» կինոնկարի՝ «Ռուսական տապան»։

Սյուժե
------

Գործողությունը տեղի է ունենում երկու հիմնական ժամանակային գոտիներում՝ ներկայում և 1940 թվականին։ Մեր օրերում կինոնկարի հեղինակը, նույն ինքը պատմողը՝ Ալեքսանդր Սոկուրովը, իր տանը համացանցով զրուցում է բեռնատար նավի կապիտան Դրեյքի հետ, ով տեղափոխում է բեռնարկղեր թանգարանային առարկաներով։ Նավը նավաբեկության ենթարկվել փոթորկի պատճառով։ Ֆիլմի ամբողջ ընթացքում հայտնվելու են ռեժիսոր-պատմողը և տեսակապի միջոցով կապիտան Դրեյքը, որի նավը ավելի է մոտենում կործանման։ Երբ ֆիլմում կցուցադրվեն ծովային փոթորիկը և ջրհեղեղը նավի վրա, դրանք կցուցադրվեն այնպես, ասես այդ ամենը նկարահանված է կապիտանի անձնական համակարգչի վեբ տեսախցիկով։ 1940 թվականի իրադարձությունները պատմում են Փարիզում երկու մարդկանց հանդիպման մասին՝ գերմանացի գեներալ կոմս Մետերնիխի (ֆրանսերեն. Franz von Wolff-Metternich) և Ֆրանսիայի թանգարանների տնօրեն Ժակ Ժոժարի (ֆրանսերեն. Jacques Jaujard): Կոմս Մետերնիխը նացիստական կառավարության հրամանով պետք է վերադարձնի Լուվրի հավաքածուները ժամանակավոր պահպանության վայրերից։ Ժակ Ժոժարը սառն է։ Նա չի հակադրվում թշնամուն, սակայն աստիճանաբար Մետերնիխը նրան հասկանում է և դա փրկում է մեծ հավաքածուն. կոմսը ժամանակ է ձգում, հորինելով պատճառներ չտեղափոխելու համար հավաքածուն այն ամրոցներից, որոնցում այն թաքցված է պատերազմի ժամանակ։ Ռեժիսոր-պատմողը, կինոնկարի ընթացքում քննարկելով այն կինոդիտողների հետ (Սոկուրովը ուղղակիորեն դիմում է հանդիսատեսին), տալիս է մեծ քանակությամբ հարցեր անցյալի պատմության և ապագայի մասին, և դրանցից գրեթե ոչ մեկին չի պատասխանում. պատասխանը հանդիսանում կամ չի հանդիսանում տեսաշարը, որը ցուցադրվում է նրա խոսքերին զուգահեռ։

Ճանաչում
--------

| «Ֆրանկոֆոնիա» ֆիլմի պարգևներ և անվանակարգեր |
| --- |
| Տարի | Պարգև | Կատեգորիա | Անվանակարգ | Արդյունք |
| 2015 | 72-րդ Վենետիկյան կինոփառատոն | «Ոսկե առյուծ» | Ալեքսանդր Սոկուրով | Առաջադրված
 |
| Mimmo Rotella մրցանակ | Հաղթանակ |
| Fedeora մրցանակ լավագույն Եվրոպա-միջերկրածովյան ֆիլմ | Հաղթանակ |

Ֆիլմը նաև ներկայացված է եղել Տորոնտոի և Լոնդոնի միջազգային կինոփառատոններում։
«Ֆրանկոֆոնիա» կինոնկարը եղել է բացման ֆիլմ «Спутник над Польшей» ռուսական ֆիլմերի 9-րդ փառատոնում և Ռուսաստանի և ԱՊՀ մյուս երկրների 5-րդ կինոփառատոնում Թբիլիսիում։ «Ուղերձ մարդուն» 15-րդ միջազգային փառատոնը Սանկտ-Պետերբուրգում փակվեց «Ֆրանկոֆոնիա» ֆիլմի ցուցադրությամբ։ Ֆիլմը մասնակցել է Մինսկի միջազգային փառատոնի «Лiстапад»-ի ոչ մրցութային ծրագրին։ 2016 թվականի հուլիսին Օդեսսայի 7-րդ միջազգային կինոփառատոնում «Ֆրանկոֆոնիա» ֆիլմը ցուցադրվել է «Փառատոնների փառատոն» բաժնում։

Ծանոթագրություններ
------------------

1. ↑  Internet Movie Database — 1990.
2. ↑  Terjesztésre kerülő filmalkotások és artfilmek nyilvántartása (հունգ.) — NMHH.
3. 1 2
4. ↑  filmportal.de — 2005.
5. 1 2 3 4 5  ČSFD (չեխերեն) — 2001.
6. ↑  Ольга Шервуд (4 сентября 2015). «Фильм Сокурова "Франкофония": государства без музеев немыслимы». BBC, Русская служба. Վերցված է 2015 թ․ նոյեմբերի 9-ին.
7. ↑  «"Франкофония" Александра Сокурова получила в Венеции приз европейских кинокритиков». ТАСС. 11 сентября 2015. Վերցված է 2015 թ․ նոյեմբերի 9-ին.
8. ↑  «Критики Европы отдали свой приз "Франкофонии" Александра Сокурова». Российская газета. 11 сентября 2015. Վերցված է 2015 թ․ նոյեմբերի 9-ին.

Արտաքին հղումներ
----------------

* «Зарубежная пресса о «Франкофонии»». Сеанс. 21 сентября 2015. Վերցված է 2015 թ․ նոյեմբերի 9-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Filmportal · Internet Movie Database · Metacritic · Rotten Tomatoes |

 |